**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO**

|  |
| --- |
| **DĖL PRITARIMO KLAIPĖDOS M. 2014-2020M. INTEGRUOTŲ INVESTICIJŲ PROGRAMOS PROJEKTUI** |

1. **Sprendimo projekto esmė, tikslai ir uždaviniai.**

Rengiantis naujam 2014-2020 m. Europos Sąjungos paramos programavimo laikotarpiui Lietuvos Respublikos vyriausybė pritarė Nacionalinei pažangos programai ir horizontaliam prioritetui „Regioninė plėtra“.

Šiame dokumente numatyta, kad siekiant didinti teritorinę sanglaudą tarp regionų ir jų viduje bus įgyvendinamos kompleksinio pobūdžio (URBAN tipo) priemonės, t.y. tokios, kuriose nedominuoja vieno kurio nors sektoriaus veiklos. Šiuo atveju bus siekiama spręsti problemas, kurios yra tam tikroje teritorijoje, siekiant pašalinti jų atsiradimo /buvimo priežastis dėl kurių šios teritorijos yra santykinai atsiliekančios arba susiduriančios su specifinėmis plėtros problemomis.

Rengiamo sprendimo tikslas – pasirengti 2014-2020 m. ES paramos įsisavinimui. Uždaviniai – priimti reikalingus sprendimus, užtikrinančius paramos gavimą ir įsisavinimą, įgyvendinant Integruotų teritorinių investicijų modelį Klaipėdoje.

1. **Projekto rengimo priežastys ir kuo remiantis parengtas sprendimo projektas.**

2013 m. rugpjūčio 29 d. Klaipėdos miesto savivaldybės taryba priėmė sprendimą T2-209 „Dėl 2014-2020 metų integruotos teritorijos vystymo programos rengimo Klaipėdos mieste“ nuspręsdama dalyvauti rengiant ir įgyvendinant 2014-2020 metų integruotą teritorijos vystymo programą Klaipėdos mieste, o taip pat ir užtikrinti rengiamos 2014-2020 metų integruotos teritorijos vystymo programos bendrąjį finansavimą. Po konsultacijų su ministerijomis 2014 m. spalio 23 d. tarybos sprendimu Nr. T2-283 buvo pritarta tikslinės teritorijos ribų pakeitimui ir numatomų vykdyti projektų sąrašui.

2014 m. liepos mėn. 11d. LR vidaus reikalų ministras savo įsakymu Nr. V-480 „Dėl integruotų teritorijų programų rengimo ir įgyvendinimo gairių patvirtinimo“ patvirtino programos gaires. Šis įsakymas įsigaliojo 2014 m. spalio 1d. Todėl visa programa buvo adaptuota ir perdaryta pagal patvirtintas gaires ir derinta su ministerijomis.

2015 m. kovo 6 d. Klaipėdos miesto savivaldybės administracijos strateginio planavimo grupės posėdyje buvo apsvarstyta ir pritarta 2014-2020 metų integruotos teritorijos vystymo programos projektui. Programa parengta tokiu principu, kad joje yra įtraukti ne tik savivaldybės vykdomi projektai, bet ir projektai, kuriuos įgyvendins kitos įstaigos ar organizacijos (pvz., Muzikinis teatras, Mažųjų brolių ordino planuojami įgyvendinti projektai ). Teikiamame tarybos sprendimo projekte vėl patikslintos tikslinės teritorijos ribos pagal Vidaus reikalų ministerijos rekomendacijas. Tikslinė teritorija sudaro 511 ha, susieta-67 ha (Schema pridedama).

*PROGRAMOS TIKSLAS*:

Didinti teritorijos patrauklumą gyventojams.

*PROGRAMOS UŽDAVINIAI***:**

1. Sudaryti sąlygas SVV kūrimuisi ir užimtumo didinimui tikslinėje teritorijoje.

2. Mažinti gyvenamosios aplinkos užterštumą.

3. Sukurti saugią ir patrauklią aplinką gyventojams.

**Svarbiausi pirmo uždavinio projektai**

1. Naujo tilto per Danės upę statyba ir Bastionų gatvės tiesimas; 2. Danės upės krantinių rekonstrukcija (nuo Biržos tilto iki TEO pastato);  
2. Viešųjų erdvių, pritaikant SVV, sutvarkymas (Turgaus aikštės, Atgimimo aikštės, Jono kalnelio ir prieigų, viešosios erdvės prie “Vaidilos” kino teatro, pėsčiųjų takas palei Taikos pr. nuo Sausio 15-osios iki Kauno g.);  
3. Kultūros ir kultūros paveldo pastatų sutvarkymas ir atstatymas (Klaipėdos valstybinio muzikinio teatro pastato, 4 fachverkinės architektūros pastatų, šv. Jono bažnyčios su bokštu, Klaipėdos pilies ir bastionų komplekso šiaurinės kurtinos).

**Svarbiausi antro uždavinio projektai**

1. Tilžės g. nuo Šilutės pl. iki geležinkelio pervažos rekonstrukcija, pertvarkant žiedinę Mokyklos g. ir Šilutės pl. sankryžą;   
2. Gatvių rekonstrukcija (Baltijos pr.-Minijos g., Baltijos pr.- Taikos pr., Baltijos pr.-Šilutės pl. sankryžų; Savanorių g.);

3. Dviračių tako nuo Paryžiaus Komunos g. iki Jono kalnelio tiltelio įrengimas;   
4. Daugiabučių gyvenamųjų namų pastatų modernizavimas;  
5. Visuomeninės paskirties pastatų energetinio efektyvumo didinimas (l/d “Klevelis”, m/d “Saulutė”, l/d “Vėrinėlis”, l/d “Žiogelis”, l/d “Radastėlė”, l/d “Putinėlis”, l/d “Bangelė”, l/d “Boružėlė”, Jaunimo centras, I. Simonaitytės pagr. m-kla, Kalvystės muziejus, irklavimo bazė)

6. Lietaus nuotekų baseino su išleistuvu Nr. 20 į Trinyčių tvenkinį rekonstrukcija.

**Svarbiausi trečio uždavinio projektai**

1. Viešųjų erdvių, pritaikant laisvalaikiui leisti, sutvarkymas (Trinyčių tvenkinio ir teritorijos, Ąžuolyno giraitės);  
2. Baseino (50 m) su sveikatingumo centru statyba. Pėsčiųjų alėjos ir gatvės nuo Švyturio al. iki Taikos pr. įrengimas;  
3. Futbolo mokyklos ir baseino pastatų konversija, pritaikant gyventojams ir sporto bendruomenei;  
4. Kompleksinis kiemų tvarkymas, prioritetą teikiant renovaciją atliekantiems (atlikusiems) namams;

5. Bendruomenės namų steigimas;  
6. Socialinių paslaugų kokybės gerinimas ir plėtra (savarankiško gyvenimo namų steigimas, laikino apnakvindinimo namų infrastruktūros modernizavimas);  
7. Mažesniųjų brolių ordino projektai (Sveiko senėjimo bendruomenės centro statyba;Senjorų kaimo “Laiminga senatvė” statyba; Vaikų dienos centro-darželio statyba).

**3.Kokių rezultatų laukiama.**

Priėmus šį sprendimą bus sudarytos prielaidos 2014-2020 m. ES paramos įsisavinimui integruotoje teritorijoje iš įvairių ES programų, fondų. Įgyvendinus programoje numatytas priemones, atsiras naujos kokybės paslaugos, bus sukurtos palankesnės sąlygos SVV subjektams, pagerės gyvenamoji aplinka.

**4. Sprendimo projekto rengimo metu gauti specialistų vertinimai.**

Programos projektas buvo pristatytas ir jam buvo pritarta Strateginio planavimo grupėje (2015 m. kovo 17 d. protokolas Nr. STR3-5). Sprendimo projektas derintas su Dokumentų valdymo specialistu, Teisės skyriaus specialistu, Investicijų ir ekonomikos direktoriumi, Savivaldybės administracijos direktoriaus pavadauooja.

**5. Išlaidų sąmatos, skaičiavimai, reikalingi pagrindimai ir paaiškinimai.**

**6. Lėšų poreikis sprendimo įgyvendinimui.**

Šiai teritorijai pagal Veiksmų programos uždavinį 7.1.1.“Padidinti ūkinės veiklos įvairovę ir pagerini sąlygas investicijų pritraukimui, siekiant kurti naujas vietas tikslinėse teritorijose (miestuose) “ kompleksinio pobūdžio priemonėms planuojama skirti 23 mln. eur (80 mln. Lt) Europos Sąjungos lėšų ir~ 2 mln. eur (7,1 mln. Lt) Valstybės biudžeto lėšų. Savivaldybės prisidėjimas–2 mln. eur (7,1 mln. Lt). Taip pat tikimasi pritraukti lėšų projektams, finansuojamiems regioninio, valstybinio planavimo būdu ar taikant finansines priemones (lengvatinės paskolos, garantijos, palūkanų subsidijas ir kt.).

**7. Galimos teigiamos ar neigiamos sprendimo priėmimo pasekmės.**

Priėmus sprendimą neigiamų pasekmių nebus. Teigiamos pasekmės – pritrauktos ES fondų lėšos miesto plėtros projektų įgyvendinimui.

Projektų skyriaus vedėja Elona Jurkevičienė